
Prienų rajono savivaldybės tarybai


SPRENDIMO ,,DĖL PRIENŲ RAJONO SAVIVALDYBĖS BŪSTŲ PARDAVIMO IR KAINŲ PATVIRTINIMO“ PROJEKTO AIŠKINAMASIS RAŠTAS

2020-06-12

Vadovaujantis Lietuvos Respublikos paramos būstui įsigyti ar išsinuomoti įstatymu (toliau – Įstatymas) savivaldybės būstai ir pagalbinio ūkio paskirties pastatai gali būti parduodami už rinkos kainą, apskaičiuotą pagal Lietuvos Respublikos turto ir verslo vertinimo pagrindų įstatymą, Lietuvos Respublikos civiliniame kodekse nustatyta tvarka. Vadovaujantis Įstatymu, asmenims, nuomojantiems savivaldybės būstus, kuriuos nuomoja ne socialinio būsto nuomos sąlygomis ir kuriuose nuomininkai yra išgyvenę ne trumpiau kaip 5 metus nuo būsto nuomos sutarties sudarymo dienos, neatsižvelgiant į taikytas būsto nuomos sąlygas, leidžiama juos privatizuoti rinkos kaina. Savivaldybei nuosavybės teise priklausančiuose būstuose gyvenantys nuomininkai kreipėsi į Savivaldybės administraciją su prašymais leisti išsipirkti nuomojamus būstus. 
Buto, esančio (duomenys neskelbtini), bendras plotas 22,89 kv. m, jam priklauso dalis (5,73 kv. m) bendrojo naudojimo patalpos. Nuomininkas šiame būste gyvena nuo 2009 m. gruodžio 1 d. Būsto ir dalies bendrojo naudojimo patalpos pardavimo kaina – 5 320 (penki tūkstančiai trys šimtai dvidešimt) Eur. 
Buto, esančio (duomenys neskelbtini), bendras plotas 49,67 kv. m. Šiam butui priklauso 6,36 kv. m sandėlis, bendrojo naudojimo patalpos (butui priklausančių bendrojo naudojimo patalpų plotas 7,71 kv. m) ir dvi dalys atskirai stovinčio ūkio paskirties pastato (30,83 kv. m ir 33 kv. m užstatyto ploto). Nuomininkas šiame būste gyvena nuo 2002 m. vasario 11 d. Būsto ir jam priklausančių ūkio paskirties patalpų pardavimo kaina – 6 300 (šeši tūkstančiai trys šimtai) Eur. 
Pagal Įstatymą, Savivaldybės išlaidos, susijusios su būsto vertės nustatymu, įskaitomos į būsto pardavimo kainą. Būsto vertės nustatymo išlaidas nuomininkai sumokėjo kaip avansą. Lėšos, gautos pardavus savivaldybės būstus ir pagalbinio ūkio paskirties pastatus pagal Įstatyme nurodytas sąlygas, pervedamos į savivaldybės biudžetą ir naudojamos socialinio būsto fondo plėtrai.
Siūloma pritarti parengtam sprendimo projektui.


Skyriaus vedėja 				  			        Sandra Mekionienė

